16 Leha ho le joalo, batho ba Jehova ba tla tsoela pele ho thabela tšireletseho ea ‘sebaka sa bona sa bolulo sa sebele,’ e leng Jehova Molimo. Joaloka moprofeta Habakuke, ba “tla ithabela ho Jehova.” Ba “tla inyakallela ho Molimo oa poloko ea [bona].” (Hab. 3:18) Jehova e tla ba ‘sebaka sa bolulo sa sebele’ joang nakong eo ea pherekano? Re se re tla bona ka nako eo. Empa re ka kholiseha ka sena: Joaloka nakong eo Baiseraele ba neng ba falla Egepeta, “bongata bo boholo” bo tla lula bo hlophisehile, bo le malala-a-laotsoe hore bo latele tataiso ea Molimo. (Tšen. 7:9; bala Exoda 13:18.) Tataiso eo e tla fanoa ka tsela ea puso ea Molimo, mohlomong ho sebelisoa liphutheho. Ho bonahala eka liphutheho tse likete-kete ho pota lefatše li amahanngoa le ‘likamore tse ka hare’ tse boletsoeng esale pele ho Esaia 26:20. (E bale.) Na u nka liboka tsa phutheho e le tsa bohlokoa? Na u potlakela ho latela tataiso eo Jehova a fanang ka eona liphuthehong?—Baheb. 13:17.